GRAMMY ตอกย้ำผู้นำผลักดัน “MUSIC NFT” ใหญ่สุดในปท.  
GRAMMY ตอกย้ำภาพผู้นำในการผลักดันตลาด MUSIC NFT ที่ใหญ่ที่สุดของประเทศ โดยประกาศจุดยืนงาน “สินทรัพย์ดิจิทัล Game Changer” เดิมพันเปลี่ยนอนาคต ขับเคลื่อนยุทธศาสตร์อุตสาหกรรมเพลง
GRAMMY ตอกย้ำภาพผู้นำในการผลักดันตลาด MUSIC NFT ที่ใหญ่ที่สุดของประเทศ โดยประกาศจุดยืนงาน “สินทรัพย์ดิจิทัล Game Changer” เดิมพันเปลี่ยนอนาคต ขับเคลื่อนยุทธศาสตร์อุตสาหกรรมเพลง
30 มี.ค. 2565

นายภาวิต จิตรกร ประธานเจ้าหน้าที่บริหาร สายธุรกิจ จีเอ็มเอ็ม มิวสิค บริษัท จีเอ็มเอ็ม แกรมมี่ จำกัด (มหาชน) หรือ GRAMMY เปิดเผยในงานเสวนาพิเศษ “สินทรัพย์ดิจิทัล Game Changer” เดิมพันเปลี่ยนอนาคต ตอกย้ำภาพผู้นำในการผลักดันตลาด MUSIC NFT ที่ใหญ่ที่สุดของประเทศ ที่จัดขึ้นโดยหนังสือพิมพ์ประชาชาติธุรกิจ และประชาชาติธุรกิจออนไลน์ เกี่ยวกับการขับเคลื่อนยุทธศาสตร์ของ GMM Grammy โดยการมองเห็นโอกาสในโลกอนาคตที่สามารถสร้างแม่น้ำสายใหม่ให้กับธุรกิจเพลงที่ไม่มีวันตาย ไม่ว่าจะเป็นโลกดิจิทัล หรือโลกเสมือนจริง รวมทั้งเป็นอีกหนึ่งทางเลือกของคนที่รักและชื่นชอบศิลปินในอุตสาหกรรมเพลง เพื่อให้สามารถเข้าถึง ครอบครอง ลงทุน ในคอลเลคชั่นพิเศษต่างๆ ของ GMM Grammy ผ่าน 4 แพลตฟอร์มพันธมิตร อย่าง Zipmex, EAST NFT, Bitkub และ Coral ณ แกรนด์ฮอลล์ ดิ แอทธินี โฮเทล แบงค็อก วัน